میریم مکیبا

میریم مکیبا (4 مارچ 1932ء - 9 نومبر 2008ء) جنوبی افریقا کی ممتاز گلوکارہ تھیں۔ مکیبا چار مارچ 1932ء میں جوہانسبرگ میں پیدا ہوئی تھیں اور نسلی امتیاز کے خلاف جدو جہد میں ان کا اہم کردار رہا ہے۔

موسیقی میں ان کے کرئیر کا آغاز 1950ء کی دہائی میں ہوا۔ مکیبا نے جیز اور جنوبی افریقہ کے روایتی نغموں کے امتزاج سے موسیقی کو ایک نیا روپ دیا۔

مکیبا عالمی توجہ کا مرکز اس وقت بنیں جب انھوں نے 1959ء میں منہٹن برادرز گروپ کے ساتھ امریکا کا دورہ کیا۔

اس کے فوراً بعد انھیں جلاوطنی اختیار کرنی پڑی کیونکہ نسلی امتیاز کے خلاف بننے والی ایک دستاویزی فلم میں آنے پران کا پاسپورٹ منسوخ کر دیا گیا اور نیسلن منڈیلا کی رہائی تک وہ وطن واپس نہیں آئیں۔

مکیبا گریمی ایوارڈ جیتنے والی پہلی سیاہ فام افریقی خاتون ہیں اور افریقی موسیقی کی پہلی عالمی شہرت یافتہ گلوکارہ ہیں۔ جنوبی افریقہ کے موسیقار ہیو ماسیکیلا سے طلاق کے بعد انھوں نے امریکی ہیومن رائٹس کارکن سٹاکلی کارمیچل سے شادی کی۔

امریکا میں جلاوطنی کے دوران انھوں نے اپنے مشہور گانے گائے۔ ان کا کہنا تھا کہ ’آپ اپنے ارد گرد کے ماحول کے بارے میں ہی نغمے گاتے ہیں اور ہمارے ارد گرد صرف امتیاز، مسائل اور تکالیف رہی ہیں‘۔ اور ایسے میں ہماری موسیقی پر اس کا اثر لازمی ہے۔ نومبر 2008ء میں ان کا انتقال ہوا۔

 حوالہ جات 

زمرہ:اسٹیج پر وفات پانے والے موسیقار
زمرہ:افریقی شخصیات
زمرہ:بیسویں صدی کی گلوکارائیں
زمرہ:بیسویں صدی کے جنوب افریقی گلوکار
زمرہ:جنوبی افریقی اداکارائیں
زمرہ:جنوبی افریقی پروٹسٹنٹ
زمرہ:جنوبی افریقی جلاوطن
زمرہ:جنوبی افریقی گلوکارائیں
زمرہ:جنوبی افریقی موسیقار
زمرہ:ریاستہائے متحدہ میں جنوب افریقی تارکین وطن
زمرہ:گریمی ایوارڈ فاتحین
زمرہ:وفیات بسبب دورہ قلب
زمرہ:ویکی ڈیٹا سے مختلف مختصر وضاحت
زمرہ:ویکی ڈیٹا سے مطابقت رکھنے والی مختصر تفصیل
زمرہ:1932ء کی پیدائشیں
زمرہ:2008ء کی وفیات